**Visaginas respublikinėje spaudoje 2021. 12**

**Utenos ligoninės gydytojas: „Matai, kaip žmogus dūsta, ir nieko negali padaryti…“** / Artūras Morozovas. – Iliustr. // Utenos diena. – ISSN 1648-0783. – 2021, gruod. 4, p. 1, 3, 5 .

Apie Utenos ligoninės kovidinio skyriaus kasdienybę pasakoja Utenos ligoninės direktoriaus pavaduotojas medicinos reikalams Sergejus Naumkinas ir gydytojas Mantas Kraujalis. Straipsnyje minimi visaginiečiai.

**Utenos regiono verslo lyderės – įmonės, ieškančios naujų galimybių** / Kristina Sakaitė. – Iliustr. // Utenos apskrities žinios. – ISSN 1392-9399. – 2021, gruod. 15, p. 1, 3 ..

Baigiantis metams įvertinta Utenos regiono verslo įmonių veikla. Gruodžio 10 d. Utenos kūrybinių industrijų centre „Taurapilis“ vykusiame Prekybos, pramonės ir amatų rūmų Utenos filialo narių metiniame verslo forume paskelbtos geriausios 2021 m. įmonės, apdovanoti iniciatyviausi vadovai ir darbuotojai. Minimas Visagino technologijos ir verslo profesinio mokymo centro direktorius Vytautas Retkūnas.

**Įvertintos geriausios 2021 metų Utenos apskrities įmonės ir jų vadovai** / Vytautas Ridikas. – Iliustr. // Utenos diena. – ISSN 1648-0783. – 2021, gruod. 15, p. 5, 9 ..

Utenoje vyko Panevėžio prekybos, pramonės ir amatų rūmų Utenos filialo verslo vakaras, kuriame buvo apdovanotos įmonės ir jų darbuotojai. Minimos visagino bendrovės „Kogus“, „Intersurgical“.

**Kiaurą kaip rėtis valstybės sieną padeda sergėti pilietiški ignaliniečiai** / Jurgita Ulkienė. – Iliustr. // Utenos diena. – ISSN 1648-0783. – 2021, gruod. 15, p. 11–12..

Seimo sprendimu pasienio ruožo su Baltarusija teritorijoje buvo įvesta nepaprastoji padėtis. „Ignalinos dienos“ žurnalistai domėjosi, kokios nuotaikos sklando Ignalinos rajono rytiniame pakraštyje – Rimšės ir Tverečiaus seniūnijose bei Valstybės sienos apsaugos tarnybos Vilniaus pasienio rinktinės Puškų užkardoje. Puškų užkardos vado Andriaus Abramavičiaus teigimu, Užkardos kontroliuojamas ruožas, lyginant su visu VSAT Vilniaus pasienio rinkinės saugomu ruožu ir skaičiuojant visus užfiksuotus neteisėtus migrantus, kirtusius sieną, yra pats pažeidžiamiausias. Minima kraštietė Inese Čepule.

**Įgyvendintas trečiasis su JPB veikla susijęs projektas** / Rima Maldžiūtė // **Mūsų Ignalina**. – ISSN 1822-1033. – 2021, gruod. 10, p. 9..

VSAT [Valstybės sienos apsaugos tarnyba] Vilniaus pasienio rinktinė dalyvavo Ignalinos rajono savivaldybės biudžeto lėšomis finansuojamų projektų konkurse. Įvykdžiusi konkurso sąlygas, rinktinė gavo 800 eurų finansinę paramą, už kurią įsigijo 93 komplektus marškinėlių ir kepuraičių su Jaunojo pasieniečio būrelio (JPB) logotipais. Ši apranga bus išdalinta rinktinės Ignalinos rajone veikiančių JPB nariams.Minimas Visaginas.